joelniklaus/EU_Wikipedias huggingface dataset:
Avesnes-sur-Helpe

Avesnes-sur-Helpe ([avɛn syʁ ɛlp]) on vald Põhja-Prantsusmaal Nordi departemangus Avesnes-sur-Helpe'i kantonis. See on Nordi departemangu alamprefektuur. See paikneb 14 km Belgia piirist ja 18 km lõunas lähimast suurest linnast Maubeuge'ist. Sambre'i lisajõgi Helpe Majeure voolab läbi linna. Avesnes'ist ülesvoolu on jõel tehisjärv Val-Joly.

Ajalugu 

Avesnes asutati 11. sajandil. Esimene teadaolev isand oli Wedric I de Morvois' poeg Wedric II d'Avesnes (sündis 990. aasta paiku). Avesnes'i perekond mängis olulist rolli Madalmaades, sealhulgas mitu Hollandi krahvi. Paik purustati Louis XI poolt 1477. aastal pärast tema võitu Burgundia sõdades. Ajaloolise Hainaut' krahvkonna osana sai see 1659. aastal Pürenee rahu tulemusena Prantsusmaa osaks ja kindlustati Vaubani poolt, kuigi vallutati Preisimaa poolt 1815. aastal.

Avesnes oli tugevalt kindlustatud (kindlustustega, mida pidevalt uuendati) 11. sajandist kuni 1867. aastani, kui selle kindlustusi, nagu ka teisi isoleeritud bastionide kindlustusi, peeti ülearuseks. 1870. aastal lammutati osa kindlustustest, et linnale hõlpsamini ligi pääseda.

Kultuur 

Paljud peatänavate ehitised selles linnas on tehtud looduskivist, näiteks Püha Nikolause peakiriku kellatorn, mis pärineb 16. sajandist.

Tour de France'i osavõistlus läbis linna 1999. aastal.

Avesnes-Sur-Helpe'i piirkond on tuntud oma eriliste juustude poolest: Maroilles' juust ja ka paprikaga kaetud kohalik koonusekujuline punane juust "boule d'Avesnes".

Piirkonna keskkooliks on Lycée Jesse de Forest, mis sai nime Avesnes'i põliselaniku järgi, kes vastutas hollandlaste ja hugenottide varaseima asustamise eest praegusesse New Yorki.

Viited 

Nordi departemangu vallad
Sille Tamm

Sille Tamm (1975) (sünd. Priks) on koorilaulja, muusikapedagoog, lastelaulude helilooja. 

Ta oli 1989. aastal üks Pika Hermanni torni sinimustvalge lipu heiskajaid.

Haridus
Lõpetas 2001. aastal Tallinna Ülikooli puhkpilliorkestri dirigeerimise eriala bakalaureusekraadiga ja 2011. aastal muusikaõpetaja eriala magistrikraadiga.

Teatritöö
 "Võluflööt" (esietendus Estonias 1991) - II poiss

Viited
Magnus Pääjärvi

Karl Magnus Svensson Pääjärvi (sündinud 12. aprillil 1991 Norrköpingis) on Rootsi jäähokimängija, kes mängib KHL-i klubis Moskva Dinamo vasaku ääreründajana.

Hooajal 2007–08 debüteeris Pääjärvi Rootsi kõrgliigas Timrå IK meeskonnas.

2009. aastal valiti ta NHL-i draftis Edmonton Oilersi poolt kümnenda valikuna. Oilersis mängis Pääjärvi aastatel 2010–2013 kokku kolmel hooajal. NHL-is on ta mänginud veel St. Louis Bluesi (2013–2018) ja Ottawa Senatorsi (2018–2019) ridades.

2019. aasta oktoobris sõlmis ta kaheaastase lepingu Jaroslavli Lokomotiviga. 2020. aasta novembri lõpus siirdus ta Moskva Dinamosse.

Rootsi jäähokikoondisega tuli Pääjärvi 2018. aastal maailmameistriks. Lisaks on ta maailmameistrivõistlustelt võitnud veel ühe hõbemedali ja ühe pronksmedali. 2010. aasta maailmameistrivõistlustel, kus ta lõi viis väravat ja andis neli väravasöötu ning võitis Rootsiga pronksmedali, valiti ta turniiri sümboolsesse koosseisu.

Viited

Välislingid 
 Magnus Pääjärv KHL.ru lehel
 Magnus Pääjärvi NHL.com lehel
 Magnus Pääjärvi hockeydb.com lehel

Rootsi jäähokimängijad
Edmonton Oilersi mängijad
St. Louis Bluesi mängijad
Ottawa Senatorsi mängijad
Jaroslavli Lokomotivi mängijad
HK Moskva Dinamo mängijad
Sündinud 1991
Pablo Marí

Pablo Marí Villar (sündinud 31. augustil 1993 Almussafeses) on Hispaania jalgpallur, kes mängib keskkaitsjana Itaalia kõrgliiga klubis Udinese.

Ta alustas klubikarjääri Hispaania klubis RCD Mallorca. Debüüdi klubi põhimeeskonnas tegi ta 7. detsembril 2011 Hispaania kõrgliiga  mängus Granada vastu.

2013. aasta septembris liitus ta Hispaania tugevuselt kolmanda liiga klubiga Gimnàstic de Tarragona. Hooajal 2015–16 mängis ta klubiga Hispaania esiliigas.

2016. aasta augustis sõlmis lepingu Inglismaa Premier League'i klubiga Manchester City, kuid suundus kohe seejärel laenule Hispaania esiliiga klubisse Girona. Hooajal 2017–18 mängis ta laenul Hollandi kõrgliiga klubis NAC Breda ja hooajal 2018–19 Hispaania esiliiga klubis Deportivo de La Coruña.

2019. aasta juulis sõlmis Marí lepingu Brasiilia kõrgliiga klubiga Flamengoga. Üleminema oli umbes 5,5 Brasiilia reaali (1,3 eurot). Ta sai klubi ajaloo kolmandaks Hispaania mängijaks. Klubi meeskonnas tegi ta debüüdi 28. juulil Brasiilia kõrgliiga mängus Botafogo vastu. Ta sai kiiresti klubi põhikoosseisu liikmeks. Esimese värava lõi ta liigas 25. augustil mängus Ceará vastu. Sama aasta novembris võitis klubiga Lõuna-Ameerika klubide meistrivõistlused Copa Libertadorese, millega sai Marí esimeseks hispaanlaseks, kes Copa Libertadorese võitnud on. Lisaks võitis ta samal hooajal Flamengoga Brasiilia meistrivõistlused ning Marí valiti sel hooajal Brasiilia kõrgliiga hooaja sümboolsesse koosseisu.

2020. aasta jaanuaris suundus ta Flamengost laenule Inglismaa Premier League'i klubisse Arsenal. Inglismaa kõrgliigas tegi ta debüüdi 7. märtsil 2020 mängus West Ham Unitedi vastu. 2020. aasta juulis sõlmis ta Arsenaliga püsiva lepingu. Esimese värava lõi ta Arsenali meeskonnas 3. detsembril 2020 UEFA Euroopa Liiga alagrupimängus Viini Rapidi vastu. 2022. aasta jaanuaris läks ta Arsenalist laenule Udinesesse.

Saavutused 
Flamengo
Campeonato Brasileiro Série A: 2019
Copa Libertadores: 2019

Viited

Välislingid 
 Profiil Arsenal F.C. kodulehel

Hispaania jalgpallurid
RCD Mallorca jalgpallurid
NAC Breda jalgpallurid
Deportivo La Coruña mängijad
Clube de Regatas do Flamengo mängijad
Arsenal FC mängijad
Udinese Calcio mängijad
la Liga mängijad
Premier League'i mängijad
Sündinud 1993
Willian Arão

Willian Souza Arão da Silva (sündinud 12. märtsil 1992 São Paulos) on Brasiilia jalgpallur, kes mängib kaitsva poolkaitsjana Türgi kõrgliigaklubis Fenerbahçe.

Ta mängis noorena São Paulos ja Corinthianses. 2012. aastal tegi ta Corinthianses oma profidebüüdi. 2013. aastal mängis ta laenul Brasiilia kõrgliigas Portuguesas, 2014. aastal Brasiilia kõrgliigas Chapecoenses ja Brasiilia esiliigas Atlético Goianiense. 2015. aastal mängis ta laenul Brasiilia esiliigas Botafogo meeskonnas ning tuli sel hooajal klubiga esiliiga võitjaks.

2016. aasta jaanuaris liitus Arão Brasiilia kõrgliigaklubiga  Flamengo. Ta võitis klubiga 2019. ja 2020. aasta Brasiilia meistrivõistlused, 2019. aastal Lõuna-Ameerika klubide meistrivõistlused Copa Libertadorese ning 2017., 2019., 2020. ja 2021. aastal Rio de Janeiro osariigi meistrivõistlused. 2021. aastal valiti Arão Lõuna-Ameerika klubijalgpalli hooaja sümboolsesse koosseisu.

2022. aasta juulis sõlmis ta kaheaastase lepingu Fenerbahçega, võimalusega pikendada lepingut ühe aasta võrra.

Ainsa mängu Brasiilia jalgpallikoondises on ta pidanud 25. jaanuaril 2017 sõprusmängus Colombia vastu.

Saavutused 
Corinthians
Copa Libertadores: 2012
Klubide maailmameistrivõistlused: 2012
Campeonato Paulista: 2013
Recopa Sudamericana: 2013
Botafogo
Campeonato Brasileiro Série B: 2015
Flamengo
Campeonato Brasileiro Série A: 2019, 2021
Supercopa do Brasil: 2020, 2021
Recopa Sudamericana: 2020
Campeonato Carioca: 2017, 2019, 2020, 2021
Copa Libertadores: 2019

Brasiilia jalgpallurid
Sport Club Corinthians Paulista mängijad
Botafogo de Futebol e Regatase mängijad
Clube de Regatas do Flamengo mängijad
Fenerbahçe SK jalgpallurid
Sündinud 1992
Erioperatsioonide väed

Erioperatsioonide väed, tuntud ka kui eriväed või eriüksused, on sõjaväeüksused, mis on treenitud läbi viima erioperatsioone. NATO määratluse järgi on erioperatsioon "spetsiaalselt määratud, korraldatud, valitud, väljaõpetatud ja varustatud jõudude sõjaline tegevus, milles kasutatakse tavatuid võtteid ja tegevusi".

Eriüksused kujunesid väeliigina kaasaegsel kujul välja 20. sajandi alguses ja eriti Teise maailmasõja paiku, mil "iga suurem sõjategevuses osalev sõjavägi" asutas üksuseid, mis pidid vaenlase rinde taga läbi viima erioperatsioone.

Eriüksuste loend 
Loend ei ole täielik

Sõjalised 
  Delta Force, Rohelised baretid (ametlikult U.S. Army Special Forces), Navy SEALs ja 75. ranger'i-rügement
  Erioperatsioonide grupp (EOG)
  Kommando Spezialkräfte (KSK)
  Poola eriväed
  Ühendkuningriigi eriväed: Special Air Service (SAS)
  Erioperatsioonijõud (Venemaa) 
  Bordo Bereliler ehk Özel Kuvvetler Komutanlığı
  Ukraina erioperatsioonijõud

Politsei 
  K-komando 
  GIGN (Groupe d'Intervention de la Gendarmerie Nationale)
  GSG 9 (GrenzSchutzGruppe 9)

Viited

Välislingid
Tunzelmann

Tunzelmann ja Tunzelmann Edle von Adlerflug, samuti Tunzelmann von Adlerflug (vene keeles Тунцельман, samuti Тунцельман фон Адлерфлуг) oli Braunschweigist pärit literaadi- ja aadlisuguvõsa. Tänapäeval elavad suguvõsaliikmed Soomes, Suurbritannias ja Uus-Meremaal.

Suguvõsa liikmeid

Tunzelmann
Günther Tunzelmann (u 1614−enne 1680), Vigala ja Mihkli pastor, Maa-Lääne praostkonna praost
Georg Günther Tunzelmann (1692−1741), Tallinna Oleviste pastor, superintendent
Ludwig Wilhelm Tunzelmann (1724−1797), Kuressaare bürgermeister
Balthasar Otto Ludwig von Tunzelmann (1794−1874), kindralleitnant, Tallinna 2. komandant
Nikolai von Tunzelmann (1828−1905), kindralleitnant, polgu- ja brigaadikomandör
Alex von Tunzelmann (sündinud 1976), Briti ajaloolane

Tunzelmann Edle von Adlerflug
Heinrich Johann Tunzelmann Edler von Adlerflug (1695−1759), Tartu kreisikomissar, Saaremaa maapealik, mõisaomanik
Frans Edvard Tunzelman Edler von Adlerflug (1822−1899), kindrlalleitnant, Soome sandarmivalitsuse ülem
Max Bismarck Parcival Konradin Tunzelmann Edler von Adlerflug (1866−1918), õigusteaduse doktor
Alexander Tunzelman Edler von Adlerflug (1879−1946), Venemaa polkovnik, Soome kindralleitnant, diviisikomandör

Tunzelmann von Adlerflug
Nikolai Tunzelmann von Adlerflug (1867−1933), kindralmajor, polgukomandör

Tunzelmanni suguvõsa mõisavaldused
Eestimaa:
Ääsmäe (Essemäggi) (1730ndad)
Liivimaa eesti distrikt:
Kadrina (Hohensee) (1791−1806)
Saaremaa:
Abruka (Abro) (XVIII sajandil, rendivaldus), Kahtla (Kachtel) (1829−1841, rendivaldus), Kogula (Koggul) (1830ndad, rendivaldus), Leisi (Laisberg) (1860ndad, rendivaldus), Luulupe (Lulupäh) (1820−1833 pandi-, ?−1854 pärusvaldus), Paatsa (Paatz) (XVIII sajandil, rendivaldus), Röösa (Rösershof) (XVIII sajandil, rendivaldus)

Kirjandus
Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 228.
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 385-394 .

Välislingid
Tunzelmanni suguvõsa genealoogia
Tunzelmanni suguvõsa Uus-Meremaa noorem liin

Liivimaa immatrikuleerimata aadel
Saaremaa matrikliaadel
Mārciena vald

Mārciena vald (läti keeles Mārcienas pagasts) on vald Lätis Madona piirkonnas. Vald piirneb sama piirkonna Ļaudona, Arona, Bērzaune, Kalsnava, Prauliena ja Lazdona vallaga.

Valla pindala on 90 km². 2016. aasta seisuga elas seal 970 inimest. Aastal 2011 elas vallas 776 lätlast, 125 venelast, 18 valgevenelast, 13 ukrainlast, 15 poolakat ja 10 leedulast. Valla halduskeskus on Mārciena küla. Vallamaja asub aadressil Jaunā iela 1, vallavanem on Edgars Lācis.

Vald on kujunenud Mārciena mõisa maadele. Aastal 1935 oli valla pindala 74,5 km² ja seal oli 1359 elanikku. Aastal 1945 moodustati vallas Mārciena ja Pilskalnsi külanõukogud, aastal 1949 aga vald likvideeriti. Aastal 1951 liideti Mārciena külanõukoguga likvideeritav Pilskalnsi külanõukogu. Aastal 1968 liideti sovhoosi Gaiziņš alad Bērzaune külanõukoguga. Aastal 1973 liideti külanõukoguga osa Arona külanõukogust, aastal 1977 aga osa  Ļaudona ja Lazdona külanõukogude alasid. Aastal 1990 muudeti külanõukogu vallaks. 2009. aastast kuulub vald Madona piirkonda.

Valla lääneosa asub Vidzeme kõrgustikul, idaosa Ida-Läti madalikul. Kõrgeim koht (177 m) asub valla lääneosas, idaosa läbib Krustkalni nime kandev Madonast Trepeni ulatuv küngaste vöönd. Tähtsam jõgi on Arona jõgi. Vallas asuvad Svēte järv pindalaga 49 ha, Dūksi järv pindalaga 39,7 ha, Labone järv pindalaga 26 ha, Puduli järv pindalaga 20,4 ha, Diņķēni järv pindalaga 11,3 ha ja Spridzēni tiik pindalaga  20,4 ha.

Looduskaitse all on Ozolkansi tamm, Ozollejase tamm, Krāka ehk Svētes Dreimaņi allikad, Dreimaņi tamm, Rogaiņsi tammed, Kabiņsala pärn, Ranka järve tamm ja üks nimetu põlispuu. Valda jääb  osalt Krustkalni looduskaitseala.

Kultuurimälestistest on riikliku kaitse all Mārciena ja Pilskalnsi linnamäed, Mārciena mõisa hoonetekompleks, sealhulgas ka park, keskaegsete kindlustiste vöönd Plekšēni Rootsi kants, Oliņi muinaskalmed, Blieķukalni muinaskalmed ehk Kalmunõmm ja Aronmūrnieki muinaskalmed. Kohaliku kaitse all on Mārciena mõisa kasvuhooned, Jaunandrāni muinaskalmed, Lejnieki muinaskalmed ehk Kalmeküngas ja Viļumi keskaegne kalmistu.

Vallas on kuus küla. Valla keskuses Mārcienas (lielciems) oli 2019. aastal 605 elanikku. Staatusega skrajciems on kolm küla: Aizkalnieši 20 elanikuga aastal 2003, Jaunāmuiža 15 elanikuga aastal 2008 ja Pilskalns 20 elanikuga aastal 2008. Kaks küla on staatusega mazciems – Randoti 21 elanikuga aastal 2008 ja Rēķi 10 elanikuga aastal 2008. Ülejäänud valla elanikud elasid külade koosseisu mitte kuuluvates taludes.

Viited

Välislingid 

Läti vallad
Madona piirkond
Lazdona vald

Lazdona vald (läti keeles Lazdonas pagasts) on vald Lätis Madona piirkonnas. Vald piirneb sama piirkonna Madona linnaga ja Arona, Prauliena ja Mārciena vallaga.

Valla pindala on 22 km². 2016. aasta seisuga elas seal 720 inimest. Aastal 2011 elas vallas 406 lätlast, 239 venelast, 20 valgevenelast, 26 ukrainlast, 5 poolakat ja 5 leedulast. Valla halduskeskus on Lazdona küla. Vallamaja asub aadressil Meža iela 2, vallavanem on Jānis Rieksts.

Vald on kujunenud Lazdona kihelkonna  aladele. Aastal 1935 oli valla pindala 70,6 km² ja seal oli 1146 elanikku. Aastal 1945 moodustati vallas Lazdona ja Jaunlazdona külanõukogud, aastal 1949 aga vald likvideeriti. Aastal 1968 liideti Lazdona külanõukoguga Prauliena külanõukogu Toce sovhoosi alad. Aastal 1977 liideti sellega osa Arona külanõukogust, osa külanõukogu maid liideti aga Prauliena ja Mārciena külanõukogudega. Aastal 1990 muudeti külanõukogu vallaks. 2009. aastast kuulub vald Madona piirkonda.

Valla lääneosa asub Vidzeme kõrgustikul, idaosa Ida-Läti madalikul ja seda läbib Krustkalni nime kanded Madonast Trepeni ulatuv küngaste vöönd. Kõrgeim koht on Valgaci mägi (163,9 m) Tähtsam jõgi on Lisa jõgi. Vallas asuvad Rāceņi järv pindalaga 34,9 ha, Lazdona järv pindalaga 30,2 ha, Pelši järv pindalaga 10,6 ha, Vadzols pindalaga 9,1 ha, Lielais Klauģis  pindalaga 7,4 ha ja Mazais Klauģis pindalaga 3,5 ha. 

Looduskaitse all on kaks nimetut põlispuud. Kultuurimälestistest on riikliku kaitse all Lazdona linnamägi.

Vallas on kaks küla. Valla keskuses Lazdonas (lielciems) oli 2019. aastal 544 elanikku. Üks küla on staatusega mazciems – Jaunlazdona 50 elanikuga aastal 2019. Ülejäänud valla elanikud elasid külade koosseisu mitte kuuluvates taludes.

Viited

Välislingid 

Läti vallad
Madona piirkond
Javier Pinola

Javier Horacio Pinola (sündinud 24. veebruaril 1983 Olivoses) on Argentina jalgpallur, kes mängib vasakkaitsjana Argentina kõrgliiga klubis River Plate. Ta on klubi meeskonna kapten.

Ta alustas klubikarjääri 2000. aastal Argentina klubis Chacarita Juniors. 2002. aastal liitus ta Hispaania kõrgliiga klubiga Madridi Atlético. Ta pidas klubi meeskonnas Hispaania kõrgliigas hooajal 2003–04 vaid kaks mängu. 2003. aastal naasis ta Argentina kõrgliigasse, liitudes Racing Clubiga.

Alates 2005. aastast mängis Pinola Saksamaa klubis 1. FC Nürnberg. Hooajal 2006–07 võitis ta klubiga Saksamaa karikavõistlused.

Alates 2015. aastast on ta mänginud taas Argentina kõrgliigas. Aastatel 2015–2017 mängis ta Rosario Centralis ja alates 2017. aastast on ta mänginud River Plate'is. Ta on River Plate'iga võitnud kaks korda Argentina karika, 2017. aastal Argentina superkarika, 2018. aastal Lõuna-Ameerika klubide meistrivõistlused ja 2019. aastal Lõuna-Ameerika klubide superkarika.

Argentina jalgpallikoondises on Pinola pidanud kaks mängu. Koondisedebüüdi tegi ta 5. juunil 2007 sõprusmängus Alžeeria vastu.

Saavutused 
Nürnberg
DFB-Pokal: 2006–07
River Plate
Copa Argentina: 2017, 2019
Supercopa Argentina: 2017
Copa Libertadores: 2018
Recopa Sudamericana: 2019

Argentina jalgpallurid
Madridi Atlético mängijad
1. FC Nürnbergi jalgpallurid
Club Atlético River Plate'i jalgpallurid
La Liga mängijad
Bundesliga mängijad
Sündinud 1983
Kālezers

Kālezers või Veseta järv (läti keeles ka Kāla ezers, Kāls, Kālu ezers, Kāļa ezers, Ķāla ezers, Vesetas ezers) on järv Lätis Madona piirkonna Vestiena vallas.

Järv asub Vestiena kaitstaval maastikul merepinnast 187,8 meetri kõrgusel. Kālezers on eutroofne järv, seal elab 12 liiki kalu. Selle valgala on 37,7 km² Põhi on liivane või kivine, kohati ka savine. Veetaimestikuga on kaetud väike osa järvest. Kaldad on järsud. 

Aastal 1956 rajati Veseta jõe algusesse pais ja lüüs, millega tõsteti järve veetaset meetri võrra. Järves on viis saart kogupindalaga 28,897 ha. Järve keskosas asub Suur Vestiena saar pindalaga 9,6 ha, mille kõrgus on 28 meetrit. Selle lähistel paiknevad veel Väike saar pindalaga 0,007 ha ja Väike Vestiena saar (0,01 ha). Lääneosas asub 18 meetri kõrgune Tolka saar pindalaga 18,6 ha,  edelaosas 0,68 ha suurune Kanasaar.

Viited

Läti järved
Madona piirkond
Kognitiivsemiootika

Kognitiivsemiootika on taju probleemidega tegelev semiootika haru.

Alates 2007. aastast ilmub ajakiri Cognitive Semiotics (kirjastus De Gruyter). 
Kognitiivsemiootikaga on tegelnud uurimisrühmad Aarhusi Ülikoolis ja Lundi Ülikoolis.

Aastal 2013 loodi Rahvusvaheline Kognitiivsemiootika Ühing (The International Association for Cognitive Semiotics)

Korraldatakse kogntiivsemiootika konverentside seeriat:
I 2014 Lund
II 2016 Lublin
III 2018 Toronto
IV 2020 Aachen

Vaata ka
biosemiootika
kognitiivne pööre
kognitiivteadused

Kirjandus
Eco, Umberto 1999. Kant and the Platypus: Essays on Language and Cognition.
Per Aage Brandt. What is cognitive semiotics? A new paradigm in the study of meaning. – Signata, 2011, kd 2, lk 49–60. Veebis.
Zlatev, Jordan; Sonesson; Göran; Konderak, Piotr (eds.) 2016. Meaning, Mind and Communication: Explorations in Cognitive Semiotics. New edition. Frankfurt am Main: Peter Lang.
Konderak, Piotr 2018. Mind, Cognition, Semiosis: Ways to Cognitive Semiotics. Lublin: Maria Curie-Sklodowska University Press.
Brandt, Per Aage 2020. Cognitive Semiotics: Signs, Mind and Meaning. (Bloomsbury Advances in Semiotics.) Bloomsbury Academic.

Välislingid
Kognitiivsemiootika ajakirja koduleht
Kognitiivsemiootika ühingu koduleht.

Semiootika
Tunnetusteadus
Hardbass

Hardbass või hardbass (venekeeles хардбасс, IPA: [xɐrdˈbas]) on elektroonilise muusika alaliik, mis pärineb 90ndate lõpu Venemaalt, ammutades inspiratsiooni UK hard houseilt, bouncy technolt, Scouse Houseilt ja hardstyleilt. Hardbassi iseloomustavad kiire tempo (tavaliselt 150-175 BPM), eristatavad bassiliinid (üldtuntud kui hard bounce), moonutatud helid, bassi rasked löögid ja viimasel ajal ka vahepealne räppimine. Hardbassist on saanud gopniku subkultuuri keskne stereotüüp. Mitmetes Euroopa riikides on tekkinud  niinimetatud „hardbassi stseenid“, mis on žanriga seotud sündmused, kus mitu inimest tantsivad maskeeritult avalikkuse ees, mõnikord on kaasatud  ka „moshing“. Alates aastast 2015 on hardbass ka ilmnenud interneti memena, kujutades Slaavi ja Venemaa subkultuure, esilinastuse videoga „Cheeki Breeki Hardbass Anthem“.

Märkimisväärsed artistid

Märkimisväärsed laulud ja albumid

Kollektiivsed plaadifirmad 

Hard Bass Crew – 2011 aasta märtsis lõi Dr Poky antud plaadifirma, et ühendada oma hardbassi sõbrad üle terve Euroopa. Paari kuu pärast oli Hard Bass Crew esindatud paljudes riikides kohalike tantsurühmade, DJ- de ja hardbassi produtsentide poolt üle terve maailma.
Jutonish – Antud plaadifirma loodi aastal 2002 Juran & Harley poolt. (Juran & Harley Productions). Nende väljaannete stiilideks on  pumping house, hardbass, hard house ja speed garage.
FTH8TER5 Records – Clubbasse rajatud Poola plaadifirma  Members of Pumpinglandi muusika väljalaskmiseks.
Progressive Фактор – Tõenäoliselt kõige edukam pumping house/hardbassi plaadifirma, mis on loodud XS Projecti (Levon and Andrey) poolt Peterburis.
Corecube Records - Denis Evchenko (Dj Satana) 2009ndal aastal Gattšinas, Venemaal rajatud scouse house/bouncy hard house/hardbassi plaadifirma.
O-Mode Records - Gari Seleckt omatud ja Bilbanos, Hispaanias asuv bumping/hardbass/poky plaadifirma
Bumping For Life Records – Hispaania bumping/hardbass/poky plaadifirma.
Dark'Hade Records – Saksamaal Silicium Criminy poolt asustatud hardbassi ja shade metali plaadifirma.
UNDERTUNE Records – Vene plaadifirma mille asutasid 2017. aastal Peterburis Stomp Foot. Selle plaadifirma põhi fookuses on erinevad elektroonilise muusika põrandaalused stiilid, mis on olulised konkreetsel ajaperioodil.

Viited  

Muusikastiilid
Metall-lõng

Metall-lõng või metallniit on ühe komponendina vääris- või muud metalli sisaldav riba, lõng või niit, mida kasutatakse kaunistuseks luksuslikes tekstiilides kas sissekootuna, tikandina, pitsiks põimituna, pealeõmmelduna (couching ehk Buhhaara tikand) või mõnel muul viisil.

Jaotus

Ainult metallist lõngad 
Ainult metallist lõngad jaotatakse kahte põhitüüpi, niidina kasutatakse kas õhukeseks valtsitud metalli riba (saksa keeles Plätt, Lahn või Plasch, inglise keeles metal strip), mis võib olla ka säbruliseks või laineliseks valtsitud või spiraali keeratud metallriba või -traati.

Ajaloolistes tekstiilides enim kasutatud metallid on kuld ja hõbe, vähem vask, kasutatud on ka nende sulameid ja ülekuldamist. Vasesulamitele on sageli lisatud tsinki.

Metalli ja orgaanilise komponendiga lõngad 
Metall-lõngu, milles on kombineeritud orgaanilisest kiust südamik ja metalliriba, on samuti mitut tüüpi:
 peen kuld- või hõbelint on keeratud ümber siid- või peenest linasest niidist südamiku;
 kuld- või hõbetraadist on keeratud peenike spiraal, millest tõmmatakse läbi kinnituslõng (tavaline India ja Türgi tikandis );
 kullatud membraaniga kardlõngad – õhuke kullaleht on taotud loomsele membraanile ja keritud ribana ümber lõngast südamiku sarnaselt eelmiste tüüpidega;
 kullatud paberi või nahaga kardlõngad – sama nagu eelmine, kuid kasutatud on kullatud nahka või paberit. 

Orgaanilisest materjalist alus metallile võib olla tselluloosist (paber) või loomne (nahk, pärgament, loomasool) ja kiud, mille ümber on metallikomponent keritud, võib olla samuti loomse päritoluga, nagu siid või hobusejõhv, või taimse päritoluga, nagu lina, puuvill või kanepikiud.

Alates 20. sajandist on metall-lõnga alusena kasutatud ka tehiskiude ja metallina alumiiniumi.

Vaata ka 
 Kuldtikand
 Kardpits
 Brokaat
 Vaselised

Tekstiilid
Kullassepakunst

Viited

Välislingid 
 Gold and Silver Thread. - Encyclopædia Britannica, Volume 12. 1911
 A. Karatzani. Metal threads: the historical development
 S. Larsen. The history and the techniques of the spinning of gold thread. Tlk K. Finch (inglise keeles)
Shrewsbury

Shrewsbury on Inglismaal asuva Shropshire'i krahvkonna pealinn.
Linnast voolab läbi Severni jõgi ja 2011. aasta rahvaloenduse järgi elab seal 71 715 inimest.

Shrewsbury's sündis Charles Darwin.

Suurbritannia linnad
Shropshire
Erastamisväärtpaber

Erastamisväärtpaber ehk EVP oli Eestis vastavalt õigusvastaselt võõrandatud vara maksumuse määramise ja kompenseerimise seadusele õigusvastaselt võõrandatud vara kompenseerimiseks välja antud hüvitusväärtpaber ja vastavalt eluruumide erastamise seadusele välja antud rahvakapitali obligatsioon. Erastamisväärtpaberi nimiväärtus moodustus hüvitusväärtpaberi arvestuslikust väärtusest ja rahvakapitali obligatsiooni arvestuslikust väärtusest.

Erastamisväärtpaberit säilitati elektroonilisel kujul Vabariigi Valitsuse asutatud Erastamisväärtpaberite Keskregistris avatud erastamisväärtpaberiarvel või Vabariigi Valitsuse asutatud Eesti väärtpaberite registris avatud väärtpaberiarvel. 

Erastamisväärtpaberite Keskregister likvideeriti 1.juulil 2011.

Erastamisväärtpaberit võis omada ja omandada iga füüsiline isik, Eestis registreeritud juriidiline isik ning Eesti riik või kohalik omavalitsusüksus. Pärimise teel võis erastamisväärtpaberi omandada ka Eestis registreerimata juriidiline isik. Omandiõigust erastamisväärtpaberile tõendas nimeline kirje Erastamisväärtpaberite Keskregistris või Eesti väärtpaberite registris.

Erastamisväärtpaberite väljaandmine, nendega arveldamine ning nende kasutamine, võõrandamine ja kustutamine toimus Vabariigi Valitsuse kehtestatud korras. Arveldamiseks kasutatavad juhendid ja vormid kehtestas valdkonna eest vastutav minister.

Järelevalvet erastamisväärtpaberite väljaandmise ja nende kasutamise üle teostas Vabariigi Valitsuse kehtestatud korras valdkonna eest vastutav minister. Valdkonna eest vastutaval ministril oli õigus peatada erastamisväärtpaberiarve avamine või selle kasutamine järelevalvemenetluse tagamiseks, õigus taotleda tehingu kehtetuks tunnistamist ning kahju hüvitamist, kui ebaseaduslikult välja antud erastamisväärtpaber oli võõrandatud või selle eest oli omandatud vara, ning õigus muuta ebaseaduslikult välja antud erastamisväärtpaberi nimiväärtust.

Kui isikule oli erastamisväärtpaberid välja antud ebaseaduslikult ja ta ei saanud neid tagastada, sest ta oli need võõrandanud või ära kasutanud, võis ta need hüvitada rahas, võttes aluseks erastamisväärtpaberite keskmise turuhinna nende võõrandamise või nendega vara eest tasumise päeval. Kui ebaseaduslikult väljaantud erastamisväärtpabereid olid võõrandatud mitmel päeval või kasutatud mitmes tehingus, võeti aluseks tehingupäevade kaalutud keskmine turuhind. Ebaseaduslikult saadud erastamisväärtpaberite eest hüvitatav raha kanti riigieelarvesse.

Erastamisväärtpabereid anti välja 31. detsembrini 2005.

Vaata ka
Obligatsioon
Väärtpaber

Välislingid
 Erastamisseadus
Eluruumide erastamise seadus §10 Rahvakapitali obligatsioonide väljaandmine 

Eesti majandus
Procter & Gamble

Procter & Gamble (P&G) on Ameerika rahvusvaheline tarbekaupade ettevõte, mille peakontor asub USA Ohio osariigis Cincinnatis. Ettevõtte asutasid 1837. aastal William Procter ja James Gamble. 

Ettevõte on spetsialiseerunud tervise-, enesehooldus- ja hügieenitoodete tootmisele, sealhulgas toodetakse ilu-, hooldus-, tervishoiu-, kangahooldus-, koduhooldus-, beebi-, naise- ja perehooldustooted. Enne Pringlesi müüki Kellogg's sisaldas selle tooteportfell ka toite, suupisteid ja jooke. P&G on asutatud Ohios.

Ameerika Ühendriikide ettevõtted
Kaubandusettevõtted
Abdel Abqar

Abdelkabir "Abdel" Abqar (sündinud 10. märtsil 1999) on Maroko jalgpallur (kaitsja), kes mängib Hispaania esiliiga klubis Málaga. Lisaks on ta esindanud Maroko U-17 jalgpallikoondist.

Ta alustas enda klubikarjääri Mohammed VI jalgpalliakadeemiast.

Viited

Sündinud 1999
Maroko jalgpallurid
Málaga CF mängijad
Emanuel Cecchini

Rodrigo Emanuel Cecchini (sündinud 24. detsembril 1996) on Argentina jalgpallur (keskpoolkaitsja), kes mängib MLS-i meeskonna Seattle Sounders eest, ta on seal laenul Hispaania esiliiga klubist Málaga.

Ta on mänginud ka Hispaania, Argentina ja Mehhiko kõrgliigades.

Saavutused
Seattle Sounders
MLS Cup (1): 2019

Viited

Sündinud 1996
Argentina jalgpallurid
Málaga CF mängijad
La Liga mängijad
Ene Kõresaar

Ene Kõresaar (sündinud 5. jaanuar 1971) on eesti etnoloog, Tartu Ülikooli etnoloogia osakonna dotsent.

Doktorikraadi kaitses 2004 väitekirjaga "Memory and History in Estonian Post-Soviet Life Stories. Private and Public, Individual and Collective from the Perspective of Biographical Syncretism" ("Mälu ja ajalugu eestlaste järelnõukogude elulugudes: privaatne ja avalik, individuaalne ja kollektiivne eluloosünkretismi vaatenurgast"). Tema uurimisvaldkonnad on mälu- ja eluloouurimine, kitsamalt Teise maailmasõja ja Nõukogude perioodi mäletamine omaelukirjutuses, muuseumides, tähtpäevaajakirjanduses ning rohujuuretasandi organisatsioonides, biograafiline meetod materiaalse kultuuri uurimises ja Eesti etnoloogia ajalugu. Ta on nendel teemadel avaldanud kaks monograafiat, arvukalt artikleid ning toimetanud ajakirjanumbreid ja kogumikke. Ta peab loenguid etnoloogia ajaloost, etnograafilisest allikaõpetusest, eluloo- ja suulise ajaloo uurimise metodoloogiast, sotsiaalse mälu ja argikultuuri uuringutest. On juhendanud Marleen Metslaiu (2016) ja Kirsti Jõesalu (2017) doktoritöid.

Teoseid 
 Kõresaar, Ene 1999. Vaip - tekki muodi asi. Etnoloogiline esemeuurimus. Tartu: Tartu Ülikool.
Anepaio, Terje ja Kõresaar, Ene (toim.) 2001. Kultuur ja mälu. Tartu: Tartu Ülikooli Kirjastus.
Anepaio, Terje ja Kõresaar, Ene 2003. Mälu kui kultuuritegur: etnoloogilisi perspektiive. Tartu: Tartu Ülikooli Kirjastus.
Kirss, Tiina; Kõresaar, Ene ja Lauristin, Marju (toim.) 2004. She who remembers survives. Interpreting Estonian Women's Post-Soviet Life Stories. Tartu: TÜ Kirjastus.
 Kõresaar, Ene 2005. Elu ideoloogiad: kollektiivne mälu ja autobiograafiline minevikutõlgendus eestlaste elulugudes. Tartu: Eesti Rahva Muuseum.
 Kõresaar, Ene (toim.) 2011. Soldiers of memory. World War II and Its Aftermath in Estonian Post-Soviet Life Stories. Leiden: Brill.
 Kõresaar, Ene (toim.) 2018. Baltic Socialism Remembered. Memory and Life Story since 1989. London: Routledge.

Viited 

Eesti etnoloogid
Tartu Ülikooli õppejõud
Tartu Ülikooli filosoofiateaduskonna vilistlased
Sündinud 1971
Palmstrauch

Palmstrauch, varem Wittmacher (Rootsis tuntud kui Palmstruch) oli Madalmaadest Brabantist pärit aadlisuguvõsa.

Suguvõsa liikmeid
Johan Palmstruch (a-ni 1651 Wittmacher) (1611−1671), kommertskolleegiumi assessor, Rootsi panganduse rajaja
Georg Reinhold von Palmstrauch (1645−1715), Liivi-, Eesti- ja Ingerimaa kindralkortermeister-leitnant, mõisaomanik
Georg Reinhold Palmstruch (1686−1757), jalaväe kindralmajor, kindraladjutant
Emanuel Gustav Wilhelm von Palmstrauch (1773−1849), Võnnu maakohtunik, mõisaomanik

Palmstrauchi suguvõsa mõisavaldused
Liivimaa eesti distrikt:
Vaimastvere (Waimastfer) (XVII sajandil, pärus- ja rendivaldus)
Liivimaa läti distrikt:
Brenti (Kokenberg) (XVIII sajandi 2. pool−1827), Ēvele (Alt-Wohlfahrt) (1722−u 1736), Kniediņi (Kaltenbrunn) (1679-enne 1778), Laubere (Laubern) (1871−u 1909), Rucka (Rutzky) (1768−1848), Rucka (Würzenberg) (1858−1866), Tiegaži (Tegasch) (1857−1873), Vecvāle (Alt-Sackenhof) (1815−1821, rendivaldus)

Kirjandus
Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 381-382.
Elgenstierna, Gustaf. Den introducerade Svenska adelns ättartavlor med tilläg och rättelser. V kd. Stockholm: P. A. Norstedt & Söners Förlag, 1930. Lk 647-652 .
Genealogisches Handbuch des Adels. Adelslexikon. Bd X. Limburg an der Lahn: C. A. Starke Verlag, 1999. Lk 146.

Liivimaa matrikliaadel
Rootsi introdutseeritud aadel
Agraff

Agraff (prantsuse keeles agrafe 'haak') on metallist rõivakinnitusvahend, mis koosneb haagist ja sellele vastavast öösist või rõngast.

Erinevalt sõlest on mingi agrafi osa alati rõiva külge kinnitatud õmmelduna või muul viisil. Agrafid olid enamasti rikkalikult kaunistatud, näiteks keskajal koorimantli hõlmu kinnitanud suur ümmargune, ruudukujuline, nelik- või hulksiirukujuline agraff oli väärismetallist, ehitud kõrgreljeefse või panustehnikas figuraalse stseeniga pühakirjast ning vääriskivide ja pärlitega. Agraffi kasutati ka kinnitusdetailina turvistikes, relvastuses jm.

Saksamaal ilmub sõna Agraffe keelde 1700. aastatel prantsuse keelest, prantsuskeelsetes tekstides esineb alates 15. sajandist, kuid sõna võis esineda ka sõle, prossi või pandla sünonüümina ja selle tähendus on siiamaani laialivalguv.

Eestis 
Eesti keeles on sõna agraff tuntud eeskätt arheoloogia kontekstis, tähistades metallist rõivakinnitushaake, mis olid kasutusel rahvasterännuajal. Skandinaavias ning selle naaberaladel Inglismaal, Soomes ja Eestis rooma rauaaja lõpul ja rahvasterännuajal kasutusel olnud metallist rõivakinnitushaake kasutati näiteks pükste ja varrukaotste kinnitamiseks. Agrafid on konstruktsiooni järgi jagatud kolme rühma:
 rühm A, traadist kinnitushaagid;
 rühm B, plekist haagid;
 rühm C, valatud agrafid.
Eestist on leitud vaid B-tüüpi agraffide osi. Selle alarühma agraff oli rõiva külge needitud ilunupu ehk agraffnupu abil. Nupud võisid olla kaunistatud triskele-, svastika- või spiraalmotiiviga või Salini I stiilis loomornamendiga, paljud agraffnupud on kullatud. Skandinaavia analoogiatele toetudes võib oletada, et agrafid kuulusid eelkõige meeste rõivaste juurde. 

Agraffkinnitust, mida kasutatakse Norra traditsioonilise kampsuni lusekofte hõlmadel, nimetatakse eesti keeles Norra haagiks või Norra kampsuni haagiks.

Agraffkinnituse põhimõttel töötab ka raamatu lukkum.

Vaata ka 
 Agraffnupp
 Lukkum

Viited

Välislingid 
 Agraffe. - Reallexikon zur Deutschen Kunstgeschichte
 Keskaegne agraff mantli kinnitamiseks (mors de chape) Louvre'i kogus (eest- ja tagantvaade)
 Historitsistlik agraff Metropolitan Museumi kogus

Ehted
Aksessuaarid
Kinnitusvahendid
Haavandiline pododermatiit

Haavandiline pododermatiit on bakteriaalne infektsioon ja põletikuline reaktsioon lindude, näriliste ja jäneste jäsemetel. Jänestel teatakse haigust kui “haavandilised kannad” (sore hocks) ning sama haigust lindudel tuntakse inglise keeles kui bumblefoot. Samu termineid kasutatakse ka siis, kui kirjeldatakse haavandilist pododermatiiti närilistel.
Seda haigust esineb sageli kodu- ja veelindude (kanade, partide ja vuttide) hulgas.

Põhjused
Haavandilist pododermatiiti saab tavaliselt seostada infektsioonist tabandunud lindude ja loomade kehvade pidamistingimustega ning seetõttu on haiguse esinemise tõenäosus suurem vangistuses peetavatel kui looduses elavatel loomadel. Pidevalt kõval, karedal või teravate osadega pinnal liikumisel võivad loomadel tekkida jalataldadele väikesed haavad, mis on väga vastuvõtlikud patogeensetele bakteritele. Haavandilise pododermatiidi põhjustajaks on enamasti bakterid tüvedest Staphylococcus, Pseudomonas ja Escherichia coli, kusjuures nakkuse kõige tavalisem põhjustaja on Staphylococcus aureus.

Sümptomid
Lindudel võib haavandilise pododermatiidi jagada esinemisvormide järgi kolme tüüpi. 
 Esimest tüüpi infektsiooni korral on linnu jalatallal näha väikest punetavat või läikivat ala.
 Teist tüüpi infektsioon on veidi tõsisem, kuna sel juhul on haigustekitajad juba läbinud naha ja nahaalustes kudedes hakkab moodustuma põletikukolle.
 Kolmandat tüüpi infektsiooni korral võivad olla linnul tekkinud suured mädakolded ja põletiku tõttu võivad jalgadel või varvastel olla tekkinud juba tõsised moonutused, mis tavaliselt põhjustavad haigele valu ja ebamugavust, raskendavad liikumist ning takistavad looma normaalset elutegevust.

Ravi
Ravi kujutab endast tavaliselt haavandi avamist, mäda eemaldamist ja haava mõrusoolalahuses leotamist. Lisaks määratakse loomale antibiootikumiravi. Haava lokaalseks desinfitseerimiseks kasutatakse tihti povidoonjodiidi.

Viited

Veterinaaria
Julius Ennok

Karl-Julius Ennok (22. september 1899 Kooraste vald – 1. oktoober 1944) oli Eesti politseinik. 

Ennok õppis Tartu Aleksandri gümnaasiumis kuni 1916. aastani ja osales vabatahtlikuna Eesti Vabadussõjas 3. jalaväepolgu 1. roodu staabi kirjutajana 27.11.1918–14.12.1920. Pärast seda töötas 1. aprillist 1921 Võru kriminaalpolitseis noorem-, vanemassistendi ja komissarina. 1934. aasta oktoobrist määrati Mustvee jaoskonna politseikomissariks, kus teenis 1940. aasta juulini. 

Nõukogude Liidu okupatsiooni ajal 1941. aastal oli metsavendade juht Kooraste vallas. Saksa okupatsiooni algul oli Võrumaa politsei ülem ning hiljem Eesti Julgeolekupolitsei ja SD poliitilise politsei teenistuses. 1. aprillist 1943 kuni 28. oktoobrini 1943 oli Eesti Julgeolekupolitsei ja SD juhataja.

1944 sügisel püüdis mootorpaadiga põgeneda Saaremaalt Rootsi, kuid hukkus tormisel merel.

Tunnustus 
 1928 – Kaitseliidu III klassi Valgerist
 1930 – Kotkaristi V klassi teenetemärk
 1938 – Kotkaristi IV klassi teenetemärk

Viited 

Eesti politseinikud
Vabadussõja veteranid
Sündinud 1899
Surnud 1944
Kotkaristi IV klassi teenetemärgi kavalerid
Kotkaristi V klassi sõjalise teenetemärgi kavalerid
Eesti metsavennad
Pärnu Vabakool

Pärnu Vabakool on Pärnus asuv erakool, mis pakub õppimisvõimalust nii eelkooliealistele lastele kui ka 1.–9. klassis käivatele õpilastele. Õppekava on koostatud põhikooli riikliku õppekava alusel. 

Pärnu Vabakoolis õpib keskmiselt 150 last. Kõiki klassikomplekte on üks. Klassi maksimaalne õpilaste arv põhikirja järgi on 20. 

Kooli meeskonnas on 28 liiget. Kooli omanikuks on kõik lapsevanemad, kelle lapsed käivad Vabakoolis, astudes PV Seltsi liikmeks. Kooli kõrgeim juhtimisorgan on Pärnu Vabakooli Seltsi üldkoosolek (lastevanemate koosolek)

Koolil on kasutada üle 1500 m². Hoonel on 4 korrust. Lisaks on koolil muusikaklass, bändiruum, töökoda, raamatukogu ja arvutiruum, metoodikakabinet, õe kabinet ning kasutada suur spordisaal. Kool kasutab õppetööks ka Noortekeskuse saali ja teisi ruume. Õueala on aiaga piiratud ja turvaline, kus on õuesõppeklass, spordiväljak ja jalgrattahoidla.

Õppesuunad 
Pärnu Vabakoolis on kolm suunda – inglise keel, loodus ja loovus. Õpilasel on kokkupuude kõikide suundadega ning neid nimetatakse kolmeks sambaks.

Inglise keele suund: inglise keelt õpitakse Sister Mary süsteemi järgi. 1.–4. klass õpib keelt 5 tundi nädalas, mis annab oskuse väljendada mõtteid inglise keeles spontaanselt. Vanemas kooliastmes pööratakse suuremat tähelepanu praktilisele keelekasutusele nii rahvusvahelistes projektides kui ka keelelaagrites.

Looduse suund: korraldatakse loodus- ning õuesõppepäevi. Samuti antakse õppekäigus oma panus Eesti looduse jätkusuutlikkusele ja arengule, näiteks “Teeme ära!” koristusaktsioonides osalemine.

Loovuse suund: õpilased tegelevad näiteks leiutamisega, vabatantsuga ja muusikaga. Igal aastal augustikuus toimub ka rahvusvaheline loovuslaager.

Välislingid 
Pärnu Vabakooli koduleht

Pärnu koolid
Eesti erakoolid
Chociwel

Chociwel (saksa Freienwalde in Pommern) on linn Poolas Lääne-Pomorze vojevoodkonnas Stargardi maakonnas, Chociweli valla halduskeskus. Chociwel asub Stargardist umbes 25 km kirdes.

11.–12. sajandil asus preaguse Chociweli kohal pomoraanide linnus. Chociwel sai linnaõigused 1321. aastal. Kuni 1945. aastani oli linn Saksamaa koosseisus.

Viited

Lääne-Pomorze vojevoodkonna linnad
Andrus Raadik

Andrus Raadik (sündinud 19. oktoobril 1986) on eesti võrkpallur (nurgaründaja). Ta mängib Soome klubis Savo Volley ja Eesti rahvuskoondises.

Sportlaskarjäär

Eesti võrkpallikoondis
Andrus Raadik kuulus aastatel 2013–2021 Eesti võrkpallikoondisse, mille koosseisus mängis 65 mängu. 

Ta kutsuti koondisse 2013. aastal (26-aastaselt) sõpruskohtumisteks Rootsi ja Austriaga. Pärast pikemat pausi mängis ta taas koondises 2017. aastast. Ta on esindanud Eestit Euroopa meistrivõistluste finaalturniiril (2017 ja 2019). Raadik kuulus koondisse ka siis, kui 2017. aastal võisteldi Maailmaliigas ja 2019. aastal Euroopa liigas. 2019. aastal oli Raadik ka koondise kapten.

Klubivõrkpall

2006–2016 Pärnu VK
Raadik liitus hooajal 2006/07 Pärnu Võrkpalliklubiga ning mängis seal kokku 10 hooaega, sealhulgas hilisematel hooaegadel oli ka kapten.
2006/07  Eesti meistrivõistlused
2007/08  Eesti meistrivõistlused
2008/09  Eesti meistrivõistlused
2009/10  Eesti karikavõistlused
2009/10  Eesti meistrivõistlused
2010/11  Eesti karikavõistlused
2010/11  Schenker Liiga
2010/11  Eesti meistrivõistlused
2011/12  Schenker Liiga
2011/12  Eesti meistrivõistlused
2012/13  Eesti karikavõistlused
2012/13  Schenker Liiga
2012/13  Eesti meistrivõistlused
2013/14  Eesti meistrivõistlused
2014/15  Eesti karikavõistlused
2014/15  Eesti meistrivõistlused
2015/16  Eesti karikavõistlused
2015/16  Saja Liiga
2015/16  Eesti meistrivõistlused

2016–2018 Pielaveden Sampo
Hooajaks 2016/17 sõlmis Raadik esimese välislepingu ning siirdus Soome kõrgliigaklubisse Pielaveden Sampo. Kohe esimesel hooajal püstitas ta 687 punktiga Soome meistriliiga põhiturniiri uue punktirekordi. Samal hooajal mängis klubis ka Eesti võrkpallikoondise sidemängija Martti Keel.
2016/17  Soome karikavõistlused
2016/17  Soome meistrivõistlused
2017/18  Soome meistrivõistlused

2018–2019 Savo Volley
Hooaja 2018/19 eel liitusid Raadiku endine koduklubi Pielaveden Sampo ja Kuopio Leka Volley ning tekkis uus klubi Savo Volley, kus mängis ka Raadik. Klubi osales ka tugevuselt kolmandas Eurosarjas, CEV Challenge Cupil. Tekkinud probleemide tõttu lõpetas klubi Raadiku lepingu enne tähtaega.

2019–2020 Arhavi, Sfaxien
Hooajaks 2019/20 sõlmis Raadik lepingu Türgi kõrgliigaklubiga Arhavi. Hooaja keskel lahkus ta klubist koos Rootsi võrkpallikoondise diagonaalründaja Fredrick Gustavssoniga (taas tekkinud probleemide tõttu). Raadik jätkas hooaega Tuneesia kõrgliigaklubis Sfaxien, kes oli liigatabelis teisel kohal. Klubihooaeg jäi koroonapandeemia tõttu lõpetamata.

2020–2021 Selver Tallinn
Hooajaks 2020/21 naasis Raadik kodumaale ning mängis Tallinna Selveris, kus oli ka võistkonna kapten.
2020/21  Eesti karikavõistlused
2020/21  Eesti meistrivõistlused
2020/21  Credit24 Meistriliiga

2021–... Savo Volley
Hooajal 2021/22 mängis Raadik taas Soome kõrgliigaklubis Savo Volley.
2021/22  Soome karikavõistlused
2021/22  Soome meistrivõistlused

Isiklikku
Andrus Raadiku elukaaslane on endine Soome naiste võrkpallikoondise kapten Elina Salomäki, neil on 2019. aastal sündinud tütar Sade. Andrus Raadiku vend on Eesti korvpallur Rain Raadik.

Viited

Välislingid
Volleybox

Eesti võrkpallurid
Sündinud 1986
Võrdne suhtumine

Võrdne suhtumine ehk erapooletus või tasakaal (sanskriti keeles upekṣā; paali keeles upekkhā ‘üle vaatamine, ühetaolisus, ükskõiksus’; tiibeti keeles btang snyams; hiina keeles 捨 she; jaapani keeles sha; inglise keeles equanimity) on budismis üks väärtuslikumaid meeleseisundeid ja omadusi. 

See on üks neljast mõõtmatust, üks kümnest ületavast toimingust, üks seitsmest virgumise tegurist jpm. See tähendab võrdset, tasakaalukat ja rahulikku suhtumist kõikidesse olenditesse, nähtustesse ja sündmustesse ilma eelistuste või kiindumusteta ja ka ilma kedagi ega midagi tõrjumata või põlgamata. See on asjade ja nähtuste võtmine nii, nagu nad just on. 

See ei tähenda osavõtlikkuse puudumist, üleolekut või ükskõiksust teiste kannatuste suhtes, vaid võrdset osavõtlikkust kõigi suhtes.

Sõna-sõnalt tähendab paalikeelne sõna upekkhā ‘vaatamist erapooletult’. See on kõikide olendite nägemine samal viisil, taskaalustatult, hoidumine vahetust reageerimisest, teadlikkus. See on meele hoidmine vankumatuna keset kaotusi ja võite, kiitusi ja süüdistusi, valu ja õnne, tunnustust või maine langust. 

Võrdne suhtumine ei tähenda võrdsustamist, vaid, vastupidi, just võrdlemisest hoidumist:

Upekkha tähendab stabiilsust maailma muutlikkuses. See on meele püsivus ja kindlus, seesmine tasakaal, mida ei saa kõigutada mingisugune võit ega kaotus, tunnustus ega laitus, ülendus ega alandus, nauding ega valu. Selles seisundis puudub igasugune enesekesksus, ollakse täiesti ükskõikne omaenda soovide või tahtmiste suhtes. 

Võrdse suhtumise aluseks on isetuse mõistmine.

Vaata ka 

Budistlik eetika
Isetus

Viited 

Budism
Aivi Liiv-Kulla

Aivi Liiv-Kulla, aastatel 1986–2008 oli abielus Allan Kiiliga, 2008. aastast Kulla (sündinud 10. detsembril 1966 Tallinnas), endine Eesti ujuja.

1973. aastast hakkas Aivi harrastama ujumist koos kaksikvenna Aivo Liiviga Tallinna Kalevi ujulas ja jätkas hiljem Tööjõureservide ujumiskoolis Svea Bestermani juhendamisel. 1985. aastal võitis ta Nõukogude Liidu koondises Kobes Jaapanis toimunud universiaadil 400 m kompleksujumises pronksi ajaga 4.52,04 ning kuldmedalid teatevõistkonnaga nii 4 × 100 m kui ka 4 × 200 m vabaujumises.

Nõukogude Liidu meistrivõistlustel lühirajal (25 m) võitis ta aastatel 1983–1986 individuaalselt 1 kulla (200 m kompleksi), 6 hõbedat (200, 400 ja 800 m vabalt, 400 m kompleksi) ja 2 pronksi (200 m vabalt) ning teateujumistes 2 hõbedat. Nõukogude Liidu meistrivõistlustel 50 m basseinis võitis ta aastatel 1981–1986 individuaalselt 4 hõbedat (400 ja 800 m vabalt, 400 m kompleksi) ja 3 pronksi (800 m vabalt, 200 m selili, 400 m kompleksi) ning teateujumistes 1 hõbeda ja 1 pronksi. 1981. aastal tuli ta kahekordseks Nõukogude Liidu juunioride meistriks.

Aivi on parandanud lühikeses ja pikas ujulas individuaalselt 37 ja teateujumises 13 korral Eesti rekordit.

Aastatel 1980–1988 tuli ta Eesti meistrivõistlustel 50 m basseinis 29 korda (vaba-, selili-, kompleks- ja teateujumises) ning aastatel 1983–1986 25 m basseinis 17 korda Eesti meistriks.

Aivi Liiv lõpetas 1986. aastal Tallinna Spordiinternaatkooli ja 1990. aastal Tallinna Pedagoogilise Instituudi (kehalise kasvatuse alal).

Välislingid

Eesti ujujad
Sündinud 1966
Resko

Resko (saksa Regenwalde) on linn Poolas Lääne-Pomorze vojevoodkonnas Łobezi maakonnas, Resko valla halduskeskus.

Regenwalde sai linnaõigused enne 1288. aastat. Kuni 1945. aastani oli linn Saksamaa koosseisus.

Viited

Lääne-Pomorze vojevoodkonna linnad
10 Hudson Yards

10 Hudson Yards (ka South Tower) on 52 korrusega ja 268 meetri kõrgune pilvelõhkuja, mis asub Manhattani saare lääneküljel Hudsoni jõe vahetus läheduses. Kõrghoone valmis 2016. aastal.

Vaata ka
Hudson Yards Redevelopment Project
15 Hudson Yards
30 Hudson Yards
35 Hudson Yards
50 Hudson Yards
55 Hudson Yards

Midtown Manhattani pilvelõhkujad
15 Hudson Yards

15 Hudson Yards on 88 korrusega ja 280 meetri kõrgune pilvelõhkuja, mis asub Manhattani saare lääneküljel Hudsoni jõe vahetus läheduses. Kõrghoone valmis 2019. aastal.

Vaata ka
Hudson Yards Redevelopment Project
10 Hudson Yards
30 Hudson Yards
35 Hudson Yards
50 Hudson Yards
55 Hudson Yards

Midtown Manhattani pilvelõhkujad
Le Quesnoy

Le Quesnoy (hollandi Kiezenet) on vald ja väike linn Põhja-Prantsusmaal Nordi departemangus Avesnes-sur-Helpe'i kantonis. Ajalooliselt jäi vald Prantsuse Hainaut' provintsi. Enne 1940. aastate lõppu asus seal kingsepatööstus, millele järgnesid keemiavabrik ja meierei, andes teed selle iganädalasele turule, turismile, kohalike pendelrändele mujale, näiteks Valenciennesi, ja kohalikele poodidele.

Nimi 

Le Quesnoyd on esmakordselt tõendatud kujul, millele on lisatud väidetava asutaja ladinakeelne nimi, Haymon või Aymond: Haymon Quercitum (ladina quercus 'tammepuu', ladinakeelne mõiste, mida Gallias kunagi ei kehtestatud). See ilmus romaniseeritud hartades kui Caisnetum, et proovida sobituda 11.-14. sajandi pikardia murdesse, ning kui Haismont-Caisnoit, Le Kaisnoit, Le Caisnoy, Caisnoit ja Quesnoyt sama perioodi omandinimedes (Cambrai Hainaut' ja Condé uuringud).

Quenoy on olemasoleva alternatiivse prantsuse Chênaie pikardia ekvivalent.
Pikardia murdes Joret' liinist põhja pool ei ole ladina / ca-/ rühm arenenud nagu prantsuse quena, varem caisne, siis duquesne 'tammepuu' tuleb ladina cassinusest ja võib olla seotud fraxinusega ('tuhk'), galli päritolu *Cassano. Järelliide -oy on vorm, mis võetud ladina järelliitest -etu(m) pikardia murdesse, mis katab mõne osa Põhja-Prantsusmaast ja -Belgiast, mõnel juhul mujal langues d'oïli murdekontiinumis etu-(m). Seda järelliidet kasutatakse sama liigi puude kogumi tähistamiseks.

Sõpruslinnad 

 Ratingen, Saksamaa
 Morlanwelz, Belgia
 Dej, Rumeenia
 Cambridge, Uus-Meremaa

Vaata ka 

 Pürenee rahu

Viited 

Nordi departemangu vallad
Krüsokolla

Krüsokolla on vaske sisaldav füllosilikaatne amorfne kristalliseerunud mineraal, mille rohelise, sinakasrohelise, sinise, mustjassinise kuni musta, vahel ka pruuni või kollase värvuse määrab vasesisaldus. Krüsokolla kristallid on nõeljad, kuid enamasti esineb krüsokolla peeneteralise või kobarja massina. Mineraali leidub vasemaardlais maapinnalähedases kivis, koostiselt on ta vasemaak, kuid kasutatakse dekoratiivkivina. 

Suurimad krüsokolla leiukohad on Venemaal, Kasahstanis, USA-s, Kongo DV-s ja Tšiilis.

Etümoloogia 
Krüsokolla nimi tuleb kreekakeesetest sõnadest χρυσός chrysos 'kuld' ja κολλα kolla 'liim', viitena sellele, et krüsokollat kasutati abimaterjalina jootmisel. Nimetuse võttis 315. aastal eKr kasutusele Theophrastos.

Pildid

Viited

Välislingid 
 Krüsokolla portaalis kivid.info.ee
 Chrysokoll. - Mineralienatlas - Fossilienatlas
 Chrysocolla. - mindat.org

Mineraalid